62014TJ0001_INF
Üldkohtu (kaheksas koda laiendatud koosseisus) 26. juuni 2024. aasta otsus –Aluminios Cortizo ja Cortizo Cartera vs. komisjon
(kohtuasi T‑1/14) (
1
)
Riigiabi – Abi, mida Hispaania ametiasutused andsid teatud majandushuviühingutele ja nende investoritele – Maksukord, mida kohaldatakse teatud kapitalirendilepingutele laevade ostmiseks (maksu tasaarvelduse süsteem) – Otsus, millega tunnistatakse abi osaliselt siseturuga kokkusobimatuks ja kohustatakse see osaliselt tagasi nõudma – Hagi eseme osaline äralangemine – Otsuse tegemise vajaduse osaline äralangemine – Uus abi – Tagasinõudmine – Lepingutingimused, mis kaitsevad abisaajaid ebaseadusliku ja siseturuga kokkusobimatu abi tagasinõudmise eest – Pädevuse jaotus komisjoni ja liikmesriigi ametiasutuste vahel
1.
Tühistamishagi – Hagi, mis on esitatud komisjoni riigiabiotsuse peale – Põhjendatud huvi – Vaidlustatud otsuse osaline tühistamine ühe teise hagi raames, mis selle otsuse peale esitati – Hagi, milles nõutakse vaidlustatud otsuse tühistamata osade tühistamist – Hagi eseme osaline äralangemine – Otsuse tegemise vajaduse äralangemine
(ELTL artikkel 263)
(vt punktid 25–39)
2.
Tühistamishagi – Hagi, mis on esitatud komisjoni riigiabiotsuse peale – Põhjendatud huvi – Vaidlustatud otsuse osaline tühistamine ühe teise hagi raames, mis selle otsuse peale esitati – Hagi, milles palutakse tühistada vaidlustatud otsuse tühistamata osad – Põhjendatud huvi säilimine
(ELTL artikkel 263)
(vt punktid 47–58)
3.
Riigiabi – Mõiste – Maksumeetmed teatud majandushuviühingute ja nende investorite kasuks – Maksukord, mida kohaldatakse teatud kapitalirendilepingutele laevade ostmiseks – Maksukord, mis koosneb mitmest faktiliselt ja õiguslikult seotud meetmest – Nende meetmete eraldi hindamine – Lubamatus
(ELTL artikli 107 lõige 1)
(vt punktid 62–69)
4.
Riigiabi – Ebaseadusliku abi tagasinõudmine – Eelnenud olukorra taastamine – Ulatus – Lepingutingimused, milles on ette nähtud ebaseadusliku abi tagastamise koorma ülekandmine selle abi saajalt teistele isikutele – Komisjoni keeld tagastamise koorem selliselt üle kanda ja kohustamine ebaseaduslikku abi abisaajatelt tagasi nõudma – Komisjoni ja liikmesriikide pädevuse jaotuse rikkumine – Ettevõtlusvabaduse rikkumine – Puudumine
(ELTL artiklid 107 ja 108, põhiõiguste harta, artikkel 16)
(vt punktid 79–115)
5.
Riigiabi – Kontrollimine komisjoni poolt – Väidetava abi maksmise peatamise ettekirjutust sisaldava otsuse vastuvõtmine – Komisjoni kohustus selline otsus võtta – Puudumine
(ELTL artikkel 108; nõukogu määrus nr 659/1999, artikli 11 lõige 1)
(vt punktid 128–130)
6.
Kohtumenetlus – Menetlustoimingud – Tunnistajate ärakuulamine – Liidu kohtu kaalutlusõigus
(vt punktid 133–139)
Resolutsioon
1.
Hagi üle otsuse tegemise vajadus on ära langenud, kuivõrd see on suunatud komisjoni 17. juuli 2013. aasta otsuse 2014/200/EL riigiabi SA.21233 C/11 (ex NN/11, ex CP 137/06) kohta, mida andis Hispaania – Teatavate kapitalirendilepingute suhtes kohaldatav maksukord (Hispaania maksu tasaarvelduse süsteem) artikli 1 vastu osas, milles selles on nimetatud otsuses osutatud riigiabi ainsate abisaajatena kindlaks määratud majandushuviühingud ja nende investorid, ning nimetatud otsuse artikli 4 lõike 1 vastu osas, milles sellega kohustatakse Hispaania Kuningriiki nõudma tagasi selles otsuses käsitletud abi kogusumma abi saanud majandushuviühingute investoritelt.
2.
Jätta hagi ülejäänud osas rahuldamata.
3.
Jätta poolte kohtukulud, sealhulgas ajutiste meetmete kohaldamise menetlusega seotud kulud, nende enda kanda.
(
1
)	ELT C 52, 22.2.2014.